Petergof

**Petergof** (,  — «Petran tanaz», ) om Venäman lidn Piterin röunoiš, sen suvipäivlaskmaižes Petrodvorecan rajonas. Opendusen znamasine keskuz, vspäi 2005 Petergof om tedolidnan statusanke, ezmäine mugoine Venämas.

## Istorii
Ende kaks' suomalašt küläd seižuiba neniš tahoiš — *Kuusoja* da *Pohjajoki*; mugažo *Papingondo*-külä oli ülüdel.

Nügüdläižen eländpunktan aluz om pandud vl 1710 kuti imperatoran lidnantagaine rezidencii. Žilo sai lidnan statusad vl 1762. Vspäi 1944 vhesai 1997 lidnan nimi oli **Petrodvorec** ().

Petergof šingotase turizmal, ladimensauvomižel (časuiden pästand) i metallfurnituran tehmižel, raudbetontegesiden pästandal.

## Geografijan andmused

Lidn sijadase Suomen lahten suvirandal da sen randpolel. Puištoiden ühthine pind om 8,19 nellikkilometrad.

Lähembaine lidn om Piterin regionan Lomonosov lodeheze. Matkad Piterin keskuzpalhasai om 29 km raudtedme.

## Tobmuz
Municipaližen ühtnikan pämez' om sen Nevondkundan ezimez'. Edeline municipalitetan pämez' om Svetlana Malik (reduku 2016 — reduku 2019). Petergof-lidnan Sijaližen administracijan pämez' om Tat'jana Jegorova vn 2019 tal'vkuspäi. Aleksandr Šifman radoi administracijan edeližen pämehen vn 2019 tal'vkuhusai.

## Eläjad
Vn 2010 Venäman rahvahanlugemižen mödhe lidnan eläjiden lugu oli 73 199 ristitud, vn 2021 — 80 814 ristitud. Kaik 80 662 eläjad oli lidnas vl 2017. Kaikiš suremb lidnan ristitišt oli 83 800 eläjad vl 1992.

Ortodoksižen hristanuskondan nell'toštkümne pühäpertid oma saudud lidnas: phh. Pedroin da Pauloin päjumalanpert', kümne jumalanpertid i koume časounäd. Niiden ližaks kuz' jumalanpertid i časoun' ei ole kaičenus.

Lapsiden opendusen aluzkundad oma 14 päivkodid, 11 keskškolad da gimnazijad, lapsiden sädamižen pert', kaks' muzikškolad (nomer 17, 22), pajatandan da muziciruindan «Kantorum»-škol, lapsiden da norišton «Petergof»-keskuz, kaks' olimpižen varan sportškolad (basketbol, hihtandvoibištelendad, ujund, dzüdo, hokkei). Krasnosel'skii-kolledž (Krasnoje Selo) om lidnan professionaližen opendusen aluzkundaks, edel vn 2022 elokud erigoittud Petrodvorecan kolledž radoi. Tedoinstitutad i Piterin valdkundaližen universitetan fakul'tetad ratas lidnan päivlaskmas. Sodameriakademijan N. Kuznecov-admiralan nimed openduzkeskuz (vhesai 2010 radioelektronikan sodameriinstitut A. Popovan nimed) i Raudtevägiden da sodaühtenzoitusiden sodainstitut (Materialiž-tehnižen varmitusen sodaakademijan A. Hrilövan nimed pala) oma avaitud lidnas, molembiden päaluzkundad sijadasoiš Piteriš.

## Transport
Universitet-raudteplatform om kahten raudtestancijan ližaks (Vanh Petergof da Uz' Petergof), ned ühtenzoittas lidnad Baltijan päraudtestancijanke (29 km matkad) da Lomonosov-lidnanke. Avtobusad oma kundaližeks transportaks lidnan südäimes.

Lähembaine metro om Avtovo- da Kirovskii zavod-metrostancijad.

## Galerei

Официантский дом.jpg|Petrodvorecan rajonan administracijan sauvuz (2012, ende Oficiantoiden pert')
Собор Петра и Павла, вид со стороны Ольгиного пруда.jpg|Phh. Pedroin da Pauloin päjumalanpert' (1894−1905), vn 2011 nägu Ol'gan uiton sildaspäi
PetrodvoretsStudyandResearchComplexAerial-1.jpg|Petrodvorecan openduztedokompleks vl 2009: tedoinstitutad i Piterin valdkundaližen universitetan fakul'tetad
Petergof june2013 22065.JPG|Nikolajevskai-läžundkodi (2013)
Ж. д. станция Новый Петергоф - panoramio.jpg|*Uz' Petergof*-raudtestancii vl 2010 (jonused läbitadas sidä)
Ночной Каскад.jpg|«Kaskad»-sinemaholl (2019)
Часовой завод летом ~2001г - panoramio.jpg|Petrodvorecan časuidentegim läz 2001. vot
St Petersburg Peterhof 23453.jpg|Alapuišton keskuzpalan ühthine nägu Petergofan Sures pert'kuluspäi


## Homaičendad


## Irdkosketused
* Municipaližen ühtnikan tobmuden sait (''mo-petergof.spb.ru'').